**Muudatus nr 2**

20.12.2017 sõlmitud

üürilepingu nr Ü13747/17 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Prokuratuur**,registrikood 70000906, asukoht Wismari 7, Tallinn 15188 (edaspidi nimetatud **üürnik**), mida esindab seaduse ja põhimääruse alusel riigi peaprokurör Andres Parmas,

eraldi nimetatud **pool** ja koos **pooled,**

*võttes arvesse, et*

1. poolte vahel on 20.12.2017 sõlmitud üürileping nr Ü13747/17 (edaspidi nimetatud **leping**), mille kohaselt on üürnikul õigus kasutada **Kuressaares Lossi tn 2 // 2a // 4a** asuvat üüripinda;
2. pooled on kokku leppinud muuta lepingu lõppemise tähtaega;
3. Lossi tn 2 // 2a // 4a büroohoone 2. korruse ruumide nr 34 ja 40 jaotus on muutunud ainukasutuses pind ühiskasutuses muu pind (korrus) olevaks pinnaks, mistõttu muudetakse üürniku üüripinna suurust ning sellega seoses lepingu lisas nr 1 olevaid plaane ja eksplikatsiooni ning lisa nr 3;
4. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025,

lepivad pooled kokku alljärgnevas (edaspidi nimetatud **kokkulepe**):

1. Muuta lepingu **eritingimuste punkti 1 alapunkti 1.2.3** ja lugeda see õigeks alates 01.01.2025 alljärgnevas sõnastuses:

„**1.2.3.** büroohoone Lossi tn 4a (ehitisregistri kood 106024499, ehitise kasutamise otstarve büroohoone), üüritav pind 522,4 m², millest 453,9 m² on üürnike **ainukasutuses** ja 68,5 m² on üürnike **ühiskasutuses**.“.

1. Muuta lepingu **eritingimuste punkti 2 alapunkti 2.1** ja lugeda see õigeks alates 01.01.2025 alljärgnevas sõnastuses:

„**2.1.** Üürniku kasutuses olev üüripind hoones kokku on arvestuslikult 112,9 m², millest:

**2.1.1.** 102,5 m² on üürniku ainukasutuses;

**2.1.2.** 10,4 m² on proportsionaalne osa üürnike ühiskasutuses olevast pinnast.“.

1. Muuta lepingu **eritingimuste punkti 9 alapunkti 9.2** ning lugeda see **alates 01.01.2025** õigeks alljärgnevas sõnastuses:

„**9.2.** Leping lõpeb **31.12.2029.**“.

1. Muuta lepingu **lisa nr 1 „Üüripinna plaanid ja eksplikatsioon“** ja asendada see **alates 01.01.2025** kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.01.2025** kokkuleppe lisaga nr 2.
3. Jätta ülejäänud lepingu punktid muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe allkirjastatakse digitaalselt.
6. Kokkulepe jõustub viimase digiallkirja andmise kuupäevast.

**Kokkuleppe lisad:**

1. **Lepingu lisa nr 1 – Üüripinna plaanid ja eksplikatsioon**
2. **Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Andres Parmas

haldusteenuste direktor peaprokurör

Riigi Kinnisvara AS Prokuratuur